
	Текст, предложен от Комисията
	Изменение

	
	ПРИЛОЖЕНИЕ

	
	МЕРКИ ЗА ИЗПЪЛНЕНИЕ

	
	1.	Фондът на Съюза допринася за постигането на целта, посочена в член 3, параграф 1, буква а), като се съсредоточава върху следните мерки за изпълнение: 

	
	а)	увеличаване на обучението, ученията и взаимното учене, специализирани програми за обмен и споделяне на най-добри практики във и между компетентните органи на държавите членки, включително на местно равнище, както и с трети държави и други подходящи участници;

	
	б)	използване на полезни взаимодействия чрез обединяване на ресурси и знания и обмен на добри практики между държавите членки и други съответни участници, включително гражданското общество, например чрез създаването на съвместни центрове за високи постижения, разработването на съвместни оценки на риска или на общи центрове за оперативна подкрепа за съвместно провеждани операции;

	
	[bookmark: _Hlk229499808]в)	придобиване на подходящо оборудване и създаване или модернизиране на специализирани учебни бази и друга свързана със сигурността инфраструктура от съществено значение, с цел повишаване на готовността, устойчивостта, обществената осведоменост и адекватността на реакцията при заплахи за сигурността.

	
	2.	Фондът допринася за постигането на специфичната цел, посочена в член 3, параграф 1, буква б), като се съсредоточава върху следните мерки за изпълнение:

	
	а)	защита на критичните образувания от инциденти, свързани със сигурността, чрез откриване, оценка и отстраняване на уязвимости;

	
	б)	придобиване на подходящо оборудване и създаване или модернизиране на специализирани учебни бази и друга свързана със сигурността инфраструктура от съществено значение, с цел повишаване на готовността, устойчивостта и адекватността на реакцията при заплахи за сигурността;

	
	в)	създаване, адаптиране и поддържане на свързани със сигурността информационни системи на ЕС и децентрализирани такива, включително осигуряване на тяхната оперативна съвместимост, когато това е от значение за реагирането при кризи и критично важните комуникационни системи; 

	
	г)	подкрепа за разработването, изпитването, внедряването и поддръжката на оперативно съвместими сигурни комуникационни системи и механизми за координация при кризи между компетентните органи в рамките на държавите членки и между тях, включително системи, осигуряващи непрекъснатост на операциите по време на инциденти, свързани със сигурността, и широкомащабни кризи;

	
	д)	укрепване на подготвеността, планирането на устойчивостта и координирания капацитет за реагиране при кризи на компетентните органи и критичните субекти чрез оценки на риска, планиране на действия при извънредни ситуации, основани на сценарии учения и разработване на общи оперативни протоколи.

	
	3.	Подкрепата от Съюза допринася за постигането на целта, посочена в член 3, параграф 1, буква в), като се съсредоточава върху следните мерки за изпълнение:

	
	а)	осигуряване на единното прилагане на достиженията на правото на Съюза в областта на сигурността чрез подкрепа за обмена на съответната информация, например посредством Рамката от Прюм, Системата на Съюза за резервационни данни на пътниците и ШИС II, включително чрез изпълнение на препоръките, отправени в рамките на механизмите за контрол и оценка на качеството и мониторинг, например механизма за оценка и мониторинг по Шенген и други механизми за контрол на качеството и оценка;

	
	б)	създаване, адаптиране и поддържане на свързани със сигурността информационни системи на ЕС и децентрализирани такива, включително осигуряване на тяхната оперативна съвместимост, както и разработване на подходящи инструменти за справяне с установени пропуски;

	
	в)	засилване на активното използване на свързаните със сигурността информационни системи на ЕС и децентрализирани такива и гарантиране на попълването им с висококачествени данни; 

	
	г)	подкрепа за съответните национални мерки, включително взаимното свързване на националните бази данни от значение за сигурността и връзката на тези бази данни с базите данни на Съюза, когато това е предвидено в съответните правни основания, ако това е от значение за изпълнението на целите, посочени в член 3, параграф 1;

	
	д)	подобряване на координацията и засилване на сътрудничеството между компетентните органи вътре в държавите членки и помежду им, както и с други подходящи участници, например чрез мрежи от специализирани национални звена, мрежи и структури за сътрудничество на Съюза и центрове на Съюза; 

	
	e)	подобряване на междуведомственото сътрудничество на равнището на Съюза между държавите членки и съответните органи, служби и агенции на Съюза, както и сътрудничество в национален план между компетентните органи.

	
	4.	Подкрепата от Съюза допринася за постигането на целта, посочена в член 3, параграф 1, буква г), като се съсредоточава върху следните мерки за изпълнение: 

	
	а)	увеличаване на броя на операциите по правоприлагане, в които участват две или повече държави членки, включително, ако е целесъобразно, операции, които включват други подходящи участници, по-специално като се улеснява и подобрява използването на съвместни екипи за разследване, съвместни патрули, преследвания по гореща следа, скрито наблюдение и други механизми за оперативно сътрудничество в контекста на цикъла на политиката на ЕС, със специален акцент върху трансграничните операции;

	
	б)	подобряване на координацията и засилване на сътрудничеството между компетентните органи вътре в държавите членки и помежду им, както и с други подходящи участници, например чрез мрежи от специализирани национални звена, мрежи и структури за сътрудничество на Съюза и центрове на Съюза;

	
	в)	подобряване на междуведомственото сътрудничество на равнището на Съюза между държавите членки и между държавите членки и съответните органи, служби и агенции на Съюза, както и сътрудничество в национален план между компетентните органи във всяка държава членка.

	
	г)	използване на полезни взаимодействия чрез обединяване на ресурси и знания и обмен на добри практики между държавите членки и други съответни участници, включително гражданското общество, например чрез създаването на съвместни центрове за високи постижения, разработването на съвместни оценки на риска или на общи центрове за оперативна подкрепа за съвместно провеждани операции.

	
	5.	Подкрепата от Съюза допринася за постигането на специфичната цел, посочена в член 3, параграф 1, буква д), като се съсредоточава върху следните мерки за изпълнение:

	
	а)	насърчаване и разработване на мерки, гаранции, механизми и най-добри практики, свързани с ранната идентификация, закрилата и подкрепата на свидетели, сигнализиращи за нередности лица и жертви на тежка и организирана престъпност, и развиване на партньорства между публичните органи и други съответни участници за тази цел;

	
	б)	подкрепа за създаването, достъпността и укрепването на специализирани услуги за подкрепа на жертвите на тежка и организирана престъпност, включително психологическа, правна и социална помощ, и осигуряване на достъп до услуги, основани на информация за травмите, включително за уязвими лица и деца;

	
	в)	подкрепа за дейности за повишаване на осведомеността, обучение и изграждане на капацитет за компетентните органи и съответните организации относно правата на жертвите, ориентираните към жертвите подходи и предотвратяването на вторично виктимизиране.


Or. <Original>{EN}en</Original>
<TitreJust>Обосновка</TitreJust>
Държавите членки ще ще извличат ползи от създаването на настоящото приложение I, което ще послужи като насоки за изготвянето на техните планове за национално и регионално партньорство и за финансирането на тези планове в рамките на МФР, като се гарантира, че Съюзът използва средствата си за действията, които са най-необходими за справяне с настоящите заплахи за вътрешната сигурност на Съюза и за засилване на трансграничното сътрудничество. </Amend>
[bookmark: EndA]</RepeatBlock-Amend>

